વાત એ દિવસોની છે જ્યારે હું કોલેજના પહેલા વર્ષમાં હતી.અને ત્યારે તો ફક્ત હું કોલેજમાં એડમિશન લેવા ગઈ હતી. એક છોકરો હતો.જેણે મને પહેલી વખત દેખી. અને દેખાતાની સાથે જ એના હૃદયમાં મારુ સ્થાન બનાવી લીધું. મને એ નહોતી ખબર કે એ મારા ઘરની નજીક જ રહેતો હતો,અને એને પણ એ વાત ની નહોતી ખબર. એ જ્યારે પણ કોલેજમાં આવતો મારી સામે જોઈ એની ક્યૂટ સ્માઈલ આપતો કે મારા હોઠો પર પણ આપમેળે સ્મિત રેલાઈ જતું. એ ઘણો ડરતો પણ હતો,ક્યારેય મારી સાથે વાત કરવાની હિંમત નહોતો કરતો. દરવખતે મારી પાછળ આવતો,મારી સામે દેખાતો, પણ ક્યારેક મને પૂછ્યું નહિ.